વરૂણ ધવન પોતાની ફિલ્મ 'સુઇ ધાગા'ના પ્રમોશનમાં વ્યસ્ત છે. આ ફિલ્મમાં તેની સાથે અનુષ્કા શર્માનો મુખ્ય રોલ છે. છ વર્ષથી વરૂણ ફિલ્મ ઇન્ડસ્ટ્રીમાં છે અને તેની રિલીઝ થયેલી લગભગ તમામ ફિલ્મો હિટ નિવડી છે. આમ છતાં વરૂણ પોતાની જાતને સુપરસ્ટાર સમજતો નથી. વરૂણ કહે છે હું સુપરસ્ટારના ટેગથી દુર રહેવા ઇચ્છુ છું. મેં બાળપણમાં સંજય દત્ત અને સલમાન ખાનના સ્ટારડમને જોયું છે. હું સુપરસ્ટાર જેવા શબ્દોના પ્રયોગથી બચવા ઇચ્છુ છું. મેં ૧૧ ફિલ્મો કરી છે અને તેના કારણે મને જે સફળતા મળી છે તેનાથી હું ખુશ છું. પ્રશંસકો સાથે પણ મારી જોડાણ સારુ છે. હું માનુ છું કે સફળતા મળવાની સાથે જવાબદારી પણ વધી જાય છે. તમારી ફરજ બની જાય છે કે વધુ સારું કામ કરીને દર્શકોને વધુ મનોરંજન આપો.